**“ ครูต้นแบบ ”**

ครูคนแรกในรั้วโรงเรียน ครูที่คอยปลอบยามเมื่อร้องไห้ ครูที่คอยดูแลเอาใจใส่เหมือนกับเป็นลูกของตนเอง คอยหมั่นอบรมสั่งสอนให้ศิษย์เป็นคนดีโดยไม่หวังสิ่งตอบแทนใดๆ และเป็นครูที่มักจะถูกลืมเสมอ ในสมัยในวัยเยาว์มนุษย์มักจะเก็บภาพความประทับใจ
ไว้ในความทรงจำ แต่เมื่อเติบโตขึ้นความทรงจำเหล่านั้นก็ค่อยๆจางหายไป นั้นก็คือ
 “ ครูอนุบาล ”

 ครูอนุบาลในอุดมคติของเด็กนักเรียนมีความแตกต่างกันออกไปตามประสบการณ์
ที่ได้รับและสิ่งแวดล้อมรอบตัว เด็กๆส่วนใหญ่มักจะวาดภาพครูของตนเองในจินตนาการ
ว่าครูของเขานั้นต้องมีหน้าตาที่สดใส แต่งกายสวยงาม จิตใจดี โอบอ้อมอารี มีเมตตาปราณี
 ไม่ว่าเขาจะเจอผู้คนมากมายเพียงใด ครูของเขาก็จะเป็นครูที่สวยและใจดีที่สุด นอกจากพ่อแม่และครอบครัวของเขาแล้ว ครูอนุบาลก็คือบุคคลหนึ่งที่เด็กนักเรียนจะให้ความสำคัญอยู่เสมอ เวลาไปเที่ยวกับครอบครัวเด็กก็จะซื้อของฝากมาฝากครูเสมอ เวลากลับไปบ้านก็จะเล่าเรื่องครูให้พ่อกับแม่ฟังทุกๆวัน ครูอนุบาลเปรียบเสมือนต้นแบบของเขา เด็กจะเกิดพฤติกรรม
การลอกเลียนแบบ เมื่อเวลาครูทำอะไรเขาก็จะทำตาม ไม่ว่าจะเป็นท่าทางการเดิน กริยามารยาท การปฏิบัติตน และอิริยาบถต่างๆ

 ครูต้นแบบคือต้องเป็นแบบอย่างที่ดีแก่ลูกศิษย์ มีการประพฤติปฏิบัติตนดีและเหมาะสม มีวาจาดี มีมารยาทดี มีการวางตัวที่ดี มีบุคลิกที่ดี มีความรักความเมตา มีความรับผิดชอบ
มีระเบียบวินัย มีความรอบรู้ดี มีความซื่อสัตย์ มีความอดทน มีความเชื่อมั่นในตนเอง
มีความขยันพากเพียร มีสุขภาพร่างกายและสุขอนามายที่ดี มีความละเอียดรอบคอบ
มีความกระตือรือร้น มีความเสียสละ มีน้ำใจรู้จักการให้อภัย มีความกตัญญู มีความสามรถ
มีวิจารณญาณที่ดี มีความยุติธรรม มีความใจเย็น มีมนุษยสัมพันธ์ที่ดี มีความสามัคคี มีความ ความกล้าแสดงออก มีภาคภูมิใจในตนเองและเป็นแบบอย่างที่ดีให้กับเด็กอยู่เสมอ

 ดั้งนั้นครูอนุบาลจำเป็นต้องให้ความสำคัญกับเด็กวัยนี้เป็นอย่างยิ่ง ต้องมีความใส่ใจ
ในรายละเอียด คอยให้ความรักและดูแลเอาใจใส่ ต้องมีการวางตัวที่ดี ระมัดระวังในการปฏิบัติตนอยู่เสมอ เพื่อเป็นแบบอย่างที่ดีให้กับเด็กนักเรียนเพื่อเติบโตเป็นเด็กที่มีความพร้อม
ทั้ง 4 ด้าน ทั้งด้านร่างกาย ด้นอารมณ์-จิตใจ ด้านสังคม และด้านสติปัญญาอย่างแข็งแรงสมบูรณ์
เพราะเด็กในวันนี้เติบโตขึ้นจะมีบุคลิกและการดำเนินชีวิตอย่างไร สิ่งแวดล้อมและการเลี้ยงดูของเด็กในวัยอนุบาลมีส่วนเป็นอย่างมากซึ่งจะส่งผลในระยะยาว

 “ครูต้นแบบ” ในความคิดความเข้าใจของหลายๆท่านอาจจะมีความคิดเห็น
แตกต่างกันออกไป ครูแต่ละท่านก็จะมีรูปแบบการสอนและเทคนิคการสอนที่ไม่เหมือนกัน
 แต่สิ่งหนึ่งที่ครูทุกท่านในความเป็นจรรยาบรรณวิชาชีพครูนั้นคือการมอบความรัก
และความเมตตาปราณีมอบให้ศิษย์โดยไม่หวังสิ่งตอบแทน ให้ได้ทุกสิ่งเพื่อหวังให้ศิษย์มีชีวิต
ที่ดี มีการพัฒนา มีความเจริญก้าวหน้า และเป็นคนดีของสังคม